Επίθεση σε κρεοπωλεία, φορτηγά μεταφοράς κρεάτων,εξαπέλυσαν την Τετάρτη αντισπιστιστές προκαλώντας υλικές ζημιές. Πρόκειται για την αντισισπιστική οργάνωση με την επωνυμία «Μαυροπράσινα Παγούρια» που ανήρτησε σχετική ανακοίνωση και φωτογραφικό υλικό σε ιστότοπο του αντιεξουσιαστικού χώρου.«Ορμώμενοι από το κάλεσμα για κλιμάκωση των χτυπημάτωνεπιλέξαμε να δώσουμε κι εμείς το παρόν στην πόλη των Ιωαννίνων προκαλώντας υλικές ζημιές σε οχήματα και καταστήματα που μεταφέρουν και εμπορεύονται είτε έντρομα ζώα είτε τα διαμελισμένα σώματά τους. Δηλαδή εμπορεύονται την ζωή και την ελευθερία άλλων» δηλώνουν χαρακτηριστικά σε ανακοίνωσή τους σύμφωνα με τον ιστότοπο epirusgate.blogspot.gr.Τα «Μαυροπράσινα Παγούρια» αναφέρουν ότι στόχος τους είναι «να δείξουμε αλληλεγγύη σε εκείνους που το βασικό τους δικαίωμα για ελευθερία καταπατάται από την στιγμή της γέννησής τους, στο βωμό του κέρδους, της διασκέδασης,συστήματος πεποιθήσεων του καρνισμού».Εξηγώντας γιατί επιτέθηκαν στο ιχθυοπωλείο είναι ότι «ο αγώνας μας δεν περιορίζεται στην εναντίωση στην εκμετάλλευση/κακοποίησηαλλά επεκτείνεται σε όλα τα άτομα, όλων των ειδών ζώων, καθώς αναγνωρίζουμε την εγγενή αξία τους».

Πηγή: skai.gr